| #### CAPUT 15 |

| #### ####
| #### “Et faciet ut quicunque non adoraverint imaginem bestiae, occidantur.” |
#### #### Hoc Christus non fecit, neque prophetae ejus, neque apostoli docuerunt, neque reges Christiani jam facti hoc acceperunt, ut occidant et sanguine cumulandum existiment Christi servitium. Verus namque Deus non coacta, sed spontanea servitia vult (II Cor. IX). Ergo et in hoc, imo maxime in hoc palam faciet sensum habentibus, et ratione pollentibus, quod vere sit Antichristus, quod vere non Christus, sed secundum nomen suum Christo sit contrarius. Hic est Christus qui sanguinem suum fudit; hic est Antichristus qui sanguinem fudit alienum ####
| #### “Et faciet omnes pusillos cum magnis, divites et pauperes, liberos et servos, habere characterem in dextra manu, aut in frontibus suis, et ne quis possit emere aut vendere, nisi qui habet characterem aut nomen bestiae, aut numerum nominis ejus.” |
#### #### Haec est illa perversa mulatio: hic est illi longe dissimiliter similis Altissimo; Altissimus namque ####
| #### “faciet omnes pusillos et magnos, divites et pauperes, liberos et servos” |
#### #### absque distinctione personarum sive originum, Judaeorum aut Graecorum; omnes, inquam, aqualiter habere faciet characterem suum in frontibus suis, et in manu sua, auctoritate legali pariter et evangelica. Nam in lege dicit: ####
| #### “Verba quae ego praecipio tibi, meditaberis sedens in domo tua, et ambulans in itinere, dormiens aut consurgens, et ligabis ea quasi signum in manu tua (Deut. VI).” |
#### #### In Evangelio autem dicit: ####
| #### “Euntes, docete omnes gentes, baptizantes eos in nomine Patris, et Filii et Spiritus sancti (Matth. XXVIII).” |
#### #### Cum enim baptizentur omnes, sive pusilli, sive magni, accipiunt in frontibus suis characterem nominis Christi, id est signaculum crucis, et numerum nominis Domini numerum trium personarum, Patris, et Filii, et Spiritus sancti. Item et hunc numerum accipiunt, ut profiteantur unius Christi, quia Christus non homo tantum, aut Deus tantum, sed et Deus et homo, ex anima rationali et humana carne, et Verbi divinitate in una persona consistens. Hunc numerum de frontibus, et cordibus, et ore omnium pseudoprophetae auferre conabuntur, ut econtra character nomimis bestiae, et numerus nominis ejus inscribatur. ####  |