| ### SUPER JOB COMMENTARIUS ### CAP. I ###  |

| #### VERS 1. |

| #### ####
| #### “Vir erat in terra Hus.” |
#### #### Idcirco sanctus vir ubi habitaverit dicitur, videlicet in terra Hus, quae terra gentilium est, ut hoc laudibus ejus proficiat, quod juxta praeconium Sponsi: ####
| #### “Lilium inter spinas (Cant. II),” |
#### #### id est bonus inter malos fuit. Qui quoniam singulariter cum diabolo fuerat certaturus quasi ante arenae spectaculum sacrae textus Historiae membra fortis athletae, id est, quatuor principales mentis virtutes describit dicens: ####
| #### “Eratque vir ille simplex,” |
#### #### et caetera. Nam in eo quod dicitur: ####
| #### “Simplex,” |
#### #### prudentia quoque intelligenda est, videlicet, quia sanctorum simplicitas sine prudentia non est, juxta quod Veritas praecipiens, ####
| #### “Estote, inquit, prudentes sicut serpentes, et simplices sicut columbae (Matth. X).” |
#### #### In eo ergo, ut dictum est, quod simplex dicitur, prudentia, in eo quod rectus, fortitudo, in eo quod timens Deum, justitia, in eo quod recedens a malo, temperantia designatur. Post bona haec interiora ordinate subduntur exteriora. ####  |