| #### Psalmus 47. |

| #### Psalmus quadragesimus septimus pulchre nihilominus praecedentibus succedit, dicendo sic: ####
| #### “Magnus Dominus et laudabilis nimis, in civitate Dei nostri, in monte sancto ejus.” |
#### #### Intendunt namque apostoli hoc psalmo laudare Dominum nostrum et civitatem ejus fundatam utroque pariete, Judaeorum scilicet ac gentium. Nam hoc est quod dicit: ####
| #### “Montes Sion, latera aquilonis, civitas regis magni.” |
#### ####
| #### “Montes Sion” |
#### #### pro quadam dignitate dicuntur Judaei; ####
| #### “latera vero Aquilonis,” |
#### #### gentes collateraneae aquilonis, id est diaboli, qui a fervore dilectionis frigidus mansit. Titulus ejus talis est: ####
| #### “Psalmus cantici filiorum Core, secunda Sabbati,” |
#### #### id est jucunditas apostolorum a tempore Dominicae resurrectionis usque in finem saeculi. Diciturque secunda Sabbati, juxta computum Hebraeorum, qui omnes dies computant a Sabbato. |