| #### CAPUT 31 |

| #### ####
| #### “Dixerunt ergo Judaei ad semetipsos: Quo hic iturus est, quia non inveniemus eum? quis est sermo quem dixit, quaeretis me et non invenietis, et ubi ego sum, vos non potestis venire? Nunquid in in dispersionem gentium iturus est, et docturus gentes?” |
#### #### Ad semetipsos hoc dixerunt et non ipsum interrogaverunt, nec enim in humilitatis arcem, quae superbis mentibus ardua nimis est, saltem tantillum, aspirare poterant, ut ab ipso quidquam intentione discendi quaererent. ####
| #### “Nunquid autem in dispersionem gentium iturus est, et docturus gentes?” |
#### #### O Judaei, vitae desertores et salutis inimici, timor quem timetis, vobis eveniat et quod veremini vobis accidat! Adeo ne timetis ne si post Christum totus mundus cat, et gentibus Deus innotescat, vestra singularis gloriam depereat? Hoc enim vobis praesaga mens vestra praedicabat, quod si juxta prophetiam Jacob Christus venisset (Gen. XLIX), qui exspectatio gentium foret, vestra de unius Dei cultu tanquam unicornium, singularis superbia super terram se ultra magnificare non apponeret. Igitur et vos abundatia cordis ad vosipsos locuti estis, quia quod timebatis propter quod Christo invidetis, et nequaquam non videndo sed invidendo persequimini, ore maligno eructastis nequitia crapulati. Ibit in dispersionem gentium, et docebit gentes, et dum vos hoc praecaventes quod avertere volentes ipsum occideritis, tunc super equos suos et quadrigas salvationis ascendens, tota salute secum a vobis transmigrante, in dispersionem gentium aequitabit (Habac. III). Mors ipsa via est vitae ad gentes proficiscenti. Sic Jonas non per aridam transivit in Ninivem civitatem magnam (Jon. II; Matth. XII), sed mare ingressus, moxque abysso vallatus et pelago coopertus atque post triduum de ventre ceti revocatus, tandem ambulavit in Ninivem magnam, et praedicando commovit et conturbavit illam, ut sanaretur per poenitentiam triduanam, et ita, salvata Ninive, exaruit cucurbita quae obumbraverat capiti Jonae, videlicet in typum vestri, quorum Synagoga templumque vel Sancta sanctorum, quondam Dei tabernaculum Gentilium Ecclesia florescente exaruit. ####  |