| #### CAPUT XXXV. Cum dicit: |

| #### ####
| #### “Et sublata est a me visio quam videram,” |
#### #### subaudiendum est, illius viri, et subintelligendum usque ad vicesimum et quintum annum transmigrationis, quo eamdem viri speciem vidit. #### (CAP. XI.) Visionis praesentis narrationem propheta sic terminare curavit. ####
| #### “Et spiritus levavit me, adduxitque in Chaldaeam, ad transmigrationem in visionem, in visione, in spiritu Dei, et sublata est a me visio, quam videram.” |
#### #### Sublatam a se visionem gloriae Domini, cum dicit, subaudire licet, usque ad vicesimum quintum annum transmigrationis. Quam enim isto et superiore anno visionem vidit, scilicet speciem viri gloriosi et desiderabilis et similitudinem coelestium animalium, quae visio erat ####
| #### “similitudinis gloriae Domini (Ezech. II), ” |
#### #### deinceps vidisse non legitur usque ad vicesimum quintum annum transmigrationis, quando dicit: ####
| #### “Facta est super me manus Domini, et ecce vir cujus erat aspectus quasi species aeris, et funiculus lineus in manu ejus (Ezech. XL).” |
#### #### Item: ####
| #### “Et vidi visionem secundum speciem quam videram, quando venit ut disperderet civitatem, et species secundum aspectum quem videram juxta fluvium Chobar (Ezech. XLIII).” |
#### #### Haec visio sicut et duae quas praelibavimus, scilicet quinti et sexti transmigrationis anni, de propria persona, et evangelica gloria est Christi Filii Dei, quae autem interposita sunt alarum, aut certe appendentium prophetiae sunt rerum; verbi gratia, postquam sublata est a me visio quam videram, quae utique visio de rebus erat longo post tempore futuris, statim de proximo, id est, de instante Babylonica captivitate subjungit (CAP. XII): ####
| #### “Tu ergo, filii hominis, fac tibi vasa transmigrationis, et transmigrabis per viam coram eis.” |
#### #### Ac deinceps: ####
| #### “Super ducem onus istud, qui est in Hierusalem. Extendam rete meum super illum, et capietur in sagena mea, et adducam eum in Babylonem in terram Chaldaeorum, et ipsam non videbit, ibique morietur.” |
#### #### Ducem quippe Sedechiam significat, cujus facies velanda erat, ut coecus terram Babylonicam non videret (IV Reg. XXV). Igitur et nos hic praesentis voluminis finem faciamus, et a repetita jam tertio gloria Domini, id est a visione vicesimi quinti anni, libri sequentis exordium sumanus. ####  |