| #### CAPUT XIII. Quid sit renes accinctos et calceamenta in pedibus habere et baculos tenere. |

| #### #### Quia igitur qualiter edendum sit Pascha cognovimus, nunc a qualibus edi debeat agnoscamus. ####
| #### “Sic autem comedetis illum: Renes vestros accingetis.” |
#### #### Quid in renibus, nisi delectatio carnis accipitur; unde Psalmista postulat, dicens: ####
| #### “Ure renes meos (Psal. XXV).” |
#### #### Si enim voluptatem libidinis in renibus, id est, si libidinem in lumbis suis esse nesciret, eos uri minime petiisset. Unde quia potestas diaboli humano generi maxime per luxuriam praevaluit, de illo voce Dominica ad Job dicitur: ####
| #### “Potestas ejus in lumbis ejus (Job XL).” |
#### #### Qui ergo Pascha comedit, accinctos renes habere debet, ut qui solemnitatem resurrectionis atque incorruptionis agit, corruptioni jam per vitia nulla subjaceat, voluptates edomet, carnis luxuriam restringat. Neque enim cognovit quae sit solemnitas incorruptionis qui adhuc per incontinentiam corruptioni subjacet. Haec quibusdam dura sunt, sed angusta est porta quae ducit ad vitam (Matth. VII). Et habemus jam multa exempla continentium. Unde et bene adhuc subditur: ####
| #### “Calceamenta habebitis in pedibus.” |
#### #### Quid sunt enim pedes nostri, nisi opera? Quid vero calceamenta, nisi pelles mortuorum animalium? Calceamenta autem pedes muniunt. Quae vero sunt mortua animalia, ex quorum pellibus nostri muniantur pedes, nisi antiqui Patres qui nos ad aeternam patriam praecesserunt? Quorum dum exempla conspicimus, nostri operis pedes munimus. Calceamenta in pedibus habere, est mortuorum vitam respicere, et nostra vestigia a peccati vulnere custodire. ####
| #### “Tenentes baculos in manibus.” |
#### #### Quid lex per baculos, nisi pastoralem curam designat? Et notandum quod prius praecipimur renes accingere, postmodum baculos tenere, quia illi debent curam pastoralem suscipere qui jam in suo corpore sciunt fluxa luxuriae edomare, ut cum aliis fortia praedicant, ipsi desideriis mollibus enerviter non succumbant. Bene ergo subditur, ####
| #### “et comedetis festinantes.” |
#### #### Notandum et hoc quod dicitur ####
| #### “festinantes.” |
#### #### Mandata Dei, mysteria Redemptoris, coelestis patriae gaudia, cum festinatione cognoscenda, et praecepta vitae cum festinatione implenda sunt, quia enim adhuc hodie licet bene agere scimus, utrum eras liceat ignoramus. ####  |