| #### CAPUT 3 |

| #### ####
| #### “Et significavit mittens per angelum suum servo suo Joanni.” |
#### #### Significavit, hoc loco idem est ac si diceret, signavit, id est, quibusdam imaginum sigillis clausit atque obfirmavit ut non cunctis, sed tantum diligentibus paterent atque studiosis. Nec vero illud praecedenti repugnat dictioni, qua dixit: ####
| #### “Palam facere servis suis;” |
#### #### nam alii sunt quibus palam fecit quaelibet et dixit, ####
| #### “vobis datum est nosse mysteria regni Dei (Matth. XIII);” |
#### #### alii vero, quibus significavit, de quibus item continuo subjunxit: ####
| #### “caeteris autem in parabolis (Act. II).” |
#### #### Denique sancti apostoli quibus datum est in tempore suo nosse mysterium regni Dei, tunc scilicet, quando Spiritus sanctus super eos venit eosque invisibiliter docuit (Act. II), ipsi sunt illi eatenus quidem servi, sed extunc amici, quibus ista palam fecit. Hi autem, qui pro qualitate sensus nesciunt revereri aut amare coelestia, nisi sub hominibus aut imaginibus rerum, quae formidabiles aut venerabiles esse solent sensibus carnis, ipsi sunt, quibus eadem significavit. ####
| #### “Mittens, inquit, per angelum suum servo suo Joanni.” |
#### #### Iste Angelus in figura Christi apparuit beato Joanni. Quia enim cum Patre et Spiritu sancto Filius unus est Deus, omnia revelans, utique illum angelum replevit, atque in illius corde habitans, per eum locutus est Joanni. ####  |