| #### CAP. XVI. |

| #### #### Quod si regulares illam vitam apostolorum et mores indicant, qua illos constat innumeris miraculis claruisse, et mundum pene totum circumvolantes baptizando, praedicando convertisse, et quia omnia testantur se fecisse, dicunt se apostolorum imitatores fuisse, ergo ostendant necesse est quibus miraculis claruerint, vel quos fines mundi circumvolantes baptizando, praedicando converterint, vel quas in partes mundi convertendas vel conversas jam a Domino directi apostoli fuerunt. Quod si haec cuncta a seipsis minime possunt ostendere, desinant ergo apostolorum vitam in solo baptismo, in sola praedicatione et miraculo accipere. Nam non facit apostolum praedicare, baptizare et miracula facere, sed virtutes habere, et, sicut illis injunctum est, prae caeteris seipsum humiliare. Si enim in baptizando, in praedicando, in miracula faciendo, tantum vita apostolica et ipsi apostoli accipiuntur, haec duo absurdissima inde concluduntur; aut omnes qui talia fecere apostolicam vitam habuere et apostoli fuere, aut qui talia non fecerunt nunquam apostolicam vitam habuerunt, nec apostoli fuerunt. Mali autem sicut multa miracula fecerunt, ita baptizavere et praedicaverunt. Sequitur ergo malos apostolicam vitam habuisse, et ipsos apostolos esse. ####  |