| #### LECTORI BENEVOLO TYPOGRAPHUS. |

| #### #### En tibi exhibeo, humanissime lector, non Anticomaritam, aut Anagyrim, cujus contactu, vel tetro odore manus imbuas, vel rem tibi moliaris exitiosam, sed mire olens, ut ita dicam, cinnamonum, lucubrationes, videlicet praestantissimi Ruperti abbatis Tuitiensis, in quarum attrectatione studiosa, quo plus versatus fueris, eo magis fragrantiam Christianarum cogitaiionum te redolere, imo et suavissimum, tibique perquam proficuum liquorem ex illis expressisse cognosces sanctorum facinorum. Fruere igitur bonis avibus meo labore; neque enim ego alia mente illas prelo instauravi reliquasque sum instauraturus, nisi ut tuo commodo ac emolumento prospicerem. Quantum vero attinet ad opus integrum Rupertianum cudendum satis superque, in monito ad hanc editionem praemisso, verba feci de illius auctario ac partitione, deque omni alia re ad illud affabre meis typis complendum; proindeque, ne videar crambem coctam recoquere, praetereo recentem characterum fusionem, papyri delectum, et castigatoris vigilantiam; tuum erit dispicere, amice lector, num hactenus fidem datam exsolverim; equidem, quoad me, nihil praetermisi, neque praetermittam, quin facta promissis respondeant. Velim tamen scias Dialogum inter Christianum et Judaeum nostri Ruperti me deprompsisse ex Operibus D. Anselmi, editionis Venetae anni 1745, in quorum calce impressus legitur; itemque libros duos De vita vere apostolica; et. Historiam insignis monasterii S. Laurentii Leodiensis, ex Anecdotis excerpsisse clarissimi viri Eamundi Martene, cujus etiam prologos in easdem respective lucubrationes adjectos volui, quibus evincitur illas genuinum esse fetum nostri Ruperti. Haec omnia porro, sicuti et Apologiam adversus opupgnatores doctrinae Ruperti, a Gerberonio, ejusdem instituti viro, exaratam, Parisiisque typis vulgatam anno 1669. Quia tandem de hujusmodi opusculorum accessione locutus sum, mihique religio est neminem sua laude fraudara, ingenue fateor, lector humanissime, quod si auctarium, si alia caetera spectes, quae hanc editionem prae omnibus jam vulgatis faciunt praestantiorem, mihi auctorem adjutoremque potissimum exstitisse rev. adm. P. Gregorium Cannoni, Eremitam Augustinianum, qui, pro ea qua pollet sedulitate, operam suam libentissime contulit in ea tum praefatis opusculis locupletanda, tum omnibus numeris absolvenda. Haec de studio in hac re nostro dixisse sufficiat. Vale. ####  |