| #### CAPUT 11 |

| #### ####
| #### “Dixit ergo Jesus Petro: Converte gladium tuum in vaginam. Calicem quem dedit mihi Pater, non bibam illum?” |
#### #### Ergo, inquit, quia Petrus importunum et injussum gladium eduxerat, et non legitime percusserat: ####
| #### “Converte,” |
#### #### ait dux et magister justi praelii, ####
| #### “gladium tuum,” |
#### #### ####
| #### “tuum,” |
#### #### inquam, et non meum, ####
| #### “in vaginam,” |
#### #### et in locum suum. Et eumdem sensum quo dudum dixerat idem Petrus: ####
| #### “Absit a te, Domine, non fiet hoc (Matth. XVI),” |
#### #### quia passurum se pronuntiaverat; eumdem, inquam, sensum nunc in gladio saevientem increpat, dicens: ####
| #### “Calicem quem dedit mihi Pater, non bibam illum?” |
#### #### Hoc etiam ipsum quod passionem mortis calicem appellat, secundum Scripturas loquitur, quae tribulationem nomine aquae vel torrentis appellare consueverunt, ut est illud in persona ejus dictum: ####
| #### “Salvum me fac, Deus, quoniam intraverunt aquae usque ad animam meam (Psal. LXVIII).” |
#### #### Item: ####
| #### “De torrente in via bibet, propterea exaltabit caput (Psal. CIX).” |
#### #### Hunc sane calicem dedit illi Pater, quia videlicet, non hominum arbitrio, sed Patris praecepto passus est. Dedit, inquam, illi ut Pater, non ut judex, id est amore, non ira; voluntate, non necessitate; gratia, non vindicta. ####  |