| #### CAPUT XVII. Per mulierem et semen illius intelligi quidem omnes electos, praecipue tamen beatam Virginem Mariam, et semen ejus, qui Christus est, sicut per semen serpentis, eos qui sunt ex patre diabolo, intelligimus. |

| #### #### Equidem principaliter beata Virgo Maria, mulier illa est inter quam et serpentem inimicitias positurum se dixit, et posuit Deus, et semen illius, Filius est ipsius Jesus Christus. Verumtamen quoniam mulier, universale feminei sexus nomen est, omnes per mulierem intelligimus personas electas feminei sexus, et per semen mulieris omnes personas electas virilis sexus, quarum omnium, videlicet personarum utriusque sexus Jesus Christus cum eadem ex qua factus est muliere, princeps et caput est. Quod si ratio quaeritur, cur per semen mulieris personae intelligi debeant sexus virilis, aiunt qui de naturis scripserunt, ex paterno semine puellas, et ex materno pueros nasci, quia duplici semine constat omnis partus, cujus major pars invaluerit, occupat similitudinem sexus, igitur cum dicit: ####
| #### “Inimicitias ponam inter te et mulierem, et semen tuum et semen illius (Gen. III),” |
#### #### omnes electos, tam feminei quam virilis sexus, per mulierem et semen illius intelligimus; et econtra, sicut per serpentem diabolus, ita et per semen serpentis omnes iniqui et maligni homines imitatores ejus recte intelliguntur, licet neminem genuerit aut creaverit ille. Nam si iniqui et impii homines, serpentis, id est diaboli semen non essent, nequaquam Dominus diceret Judaeis: ####
| #### “Et vos quae vidistis apud patrem vestrum facitis (Joan. VIII).” |
#### #### Itemque: ####
| #### “Vos facitis opera patris vestri (ibid.);” |
#### #### profecto diabolum volens intelligi. Sequitur enim protinus in eodem sermone: ####
| #### “Vos ex patre diabolo estis, et desideria patris vestri vultis facere (ibid.).” |
#### #### Eorum qui tam constanter dicuntur semen serpentis, id est filii diaboli, causa ut nascerentur peccatum exstitit, dicente Deo ad mulierem, postquam peccavit consentiens diabolo: ####
| #### “Multiplicabo aerumnas tuas et conceptus tuos (Gen. III).” |
#### #### Porro illorum qui intelliguntur per semen mulieris, causa ut nascerentur exstitit benedictio Dei, qua ante praevaricationem primis hominibus benedixit, sicut scriptum est: ####
| #### “Masculum et feminam creavit eos, benedixitque illis, et ait: Crescite, et multiplicamini (Gen. I).” |
#### ####  |