| #### CAPUT XIX. Quibus successibus populi flagitia aucta fuerint. |

| #### #### Initium dolorum fuit hoc, quod nimirum accersierunt sibimet ultro. Hoc initium statim secutus est profectus, et successit incrementum. Etenim ausus est sub ipsa arce Sion gymnasium constituere, ausus est etiam optimos quosque epheborum in lupanaribus ponere. ####
| #### “Erat autem, inquit Scriptura, hoc non initium, sed incrementum quoddam, et profectus gentilis et alienigenae conversationis, et propter impii et non sacerdotis Jasonis nefarium et inauditum scelus, ita ut sacerdotes jam non circa altaris officia dediti essent, sed contempto templo, et sacrificiis neglectis, festinarent participes fieri palestrae et praebitionis ejus injustae, et in exercitiis disci, et patrios quidem honores nihili habentes, Graecas glorias optimas arbitrabantur (II Mach. IV).” |
#### #### Ubi tales erant sacerdotes qualis putas erat populus? Ubi occiso Onya pontifice pio, suffectus Jason impius, et non sacerdos optimos epheborum in lupanaribus ponebat, putas qualis erat juventus tam egregii pontificis alumna? Jam utique locus et tempus erat, ut veniret super eos sententia maledictionum illa quae in libro Deuteronomii (Deut. XXVIII), quatenus fierent in exemplum subversionis Sodomae et Gomorrhae, Adaniae et Seboim, quas subvertit Dominus in ira sua et in furore suo (Gen. XIX). Nisi teneret Dominum Deum juramentum suum, quod juraverat ad Abraham et ad David pro semine quod erat Christus, nasciturus ex illis, Esaia quoque testante, cum dicit: ####
| #### “Nisi Dominus exercituum reliquisset nobis semen, quasi Sodoma fuissemus, et quasi Gomorrha similes essemus (Isa. I).” |
#### #### Haec idcirco dicta sunt, ut appareat aliquatenus aequitas justi judicii Dei, quia nisi sola gratia reservare voluisset gentem illam, propter adimplendam veritatem promissionis, non tantum scelestis manibus impii Antiochi, verum etiam tali poenae justum fuisset illos subjici, quasi Sodoma, vel Gomorrha succubuit. Nam etiam gravius erat peccatum istorum scriptam legem habentium, quam Sodomorum legem hujusmodi non habentium. ####  |