| #### CAPUT 4 |

| #### ####
| #### “Omnia ergo quaecunque vultis ut faciant vobis homines, et vos facite illis. Haec est enim lex et prophetae. Intrate per angustam portam, quia lata spatiosa via est quae ducit ad perditionem. Et multi sunt qui intrant per eam. Quam angusta porta et arcta via quae ducit ad vitam! Et pauci sunt qui inveniunt eam.” |
#### #### Ergo, inquit, quoniam in Patre vestro promptum est bona petentibus dare, petite rationabiliter, quaerite sapienter, pulsate prudenter. In quo? In eo videlicet ut ####
| #### “quaecunque vultis ut faciant 626 vobis homines, et vos faciatis eis.” |
#### #### Si enim vos non dederitis, quo jure dabitur vobis? Si non dimiseritis, qua rectitudine dimittemini? Facite ergo ut dixi. ####
| #### “Haec est enim lex et prophetae.” |
#### #### Haec tota est summa illorum: ####
| #### “Diliges proximum tuum sicut teipsum (Matth. XXII).” |
#### #### Hinc Apostolus: ####
| #### “Qui enim diligit proximum, legem implevit: Nam: Non adulterabis: Non occides: Non furaberis: Non falsum testimonium dices: Non concupisces; et si quod est aliud mandatum in hoc verbo instauratur: Diliges proximum tuum sicut teipsum. Plenitudo legis est dilectio (Rom. XIII).” |
#### #### Quam laboriosum hoc est carni, et sanguini? Haec enim regula: ####
| #### “Quodcunque vultis, ut faciant vobis homines, et vos facite illis;” |
#### #### sive, ####
| #### “Quod tibi non vis fieri, aliis ne feceris,” |
#### #### usque ad inimicum hominem se extendit: Nonne tu vis, ut inimicus tuus, si te invenerit, parcat tibi, sicut David pepercit Sauli? Ergo et usque ad inimicum haec regula se extendit, praesertim quia Sapientia dicit, et Apostolus meminit: ####
| #### “Si esurierit inimicus tuus, ciba illum; si sitierit, da ei aquam bibere (Prov. XXI; Rom. XII).” |
#### #### Et Dominus: ####
| #### “Benefacite his qui vos oderunt (Luc. VI).” |
#### #### Quam laboriosum, inquam, hoc est! Ait ergo: ####
| #### “Intrate per angustam portam.” |
#### #### Non negat esse laboriosum, qui haec dicit, ####
| #### “Intrate per angustam,” |
#### #### etc. Sed qualibus angusta est haec porta, et arcta haec via? Utique superbis et tumidis, qui multi fuerunt et sunt. Tales per latam et spatiosam viam ierunt in perditionem. Nunquid mitibus et humilibus similiter haec porta augusta et arcta est haec via? Non utique, sed sicut dicit eis: ####
| #### “Jugum enim meum suave est, et onus meum leve (Matth. XI),” |
#### #### ita veraciter dicat eisdem, porta mea vita mea, et si incipientibus angusta videtur et arcta, postmodum talis invenitur, ut dicas illud quod dicebat Psalmista, hujus habens experimentum: ####
| #### “Viam mandatorum tuorum cucurri, cum dilatasti cor meum (Psal. CXVIII.)” |
#### ####  |