| #### CAPUT XXXVII. Idem de Evangelio. |

| #### #### Sanctum Evangelium principale est omnium quae dicuntur ad missae officium. Sicut enim caput praeeminet corpori, et illi caetera membra subserviunt, sic Evangelium toti officio praeeminet et omnia quae ibi leguntur vel canuntur, intellectuali ratione illi consentiunt. Exempli gratia: Dominica prima Adventus Domini hoc Evangelium legitur: ####
| #### “Cum appropinquasset Dominus Jesus Hierosolymam (Matth. XXI),” |
#### #### etc. Ut intelligamus quomodo huic evangelicae lectioni caetera membra consonent officii, quaeramus primo, in quo eadem lectio congruat tempori. Ad hoc brevi argumentatione hoc modo respondendum est. Idcirco advenit Dei Filius, ut genus humanum a diabolo peccatorum vinculis colligatum miseratus absolveret, et in coelestem Hierusalem, unde homo captivus abductus fuerat vias suas docendo, placidus assessor cordium reduceret. Hoc autem procul dubio mysticus Evangelii ejusdem continet intellectus. ####  |