| #### CAPUT X. Quomodo Pater, et Filius et Spiritus sanctus unum sit principium, et quam ob causam magis de persona Filii scire oportuerit, visum esse principium. |

| #### #### De persona Filii pro posse hactenus dictum est, quam ob causam recte et rationabiliter principium debuerit nominari; nunc de persona Patris, quod et ipse principium sit, non necesse est artis similiter demonstrare Scripturarum testimoniis. Omnis enim concertatio pravitatis haereticae seu perfidiae Judaicae, non tam circa Patris quam circa Filii personam oberrare consuevit: qualium acerrimi fuerunt Ariani, qui non solum verbis refragati sunt huic veritati, quam tenet Ecclesia Dei de coaeternitate Patris et Filii, verum etiam gladiis eamdem veritatem persecuti sunt, volentes quidem Patrem increatum, Filium autem creaturam dici vel haberi. Quod si quis in initio Evangelii secundum Joannem, dum dicit: ####
| #### “In principio erat Verbum,” |
#### #### Patrem velit intelligi per principium, ut sit sensus, in Patre erat Verbum, vim facit litterae, nec locum relinquit sequenti sententiae, quae praemisso: ####
| #### “In principio erat Verbum,” |
#### #### statim subjungitur, ####
| #### “et Verbum erat apud Deum.” |
#### #### Quid enim operabitur, ####
| #### “et Verbum erat apud Deum,” |
#### #### si idem intelligis in hoc dicto: ####
| #### “In principio erat Verbum?” |
#### #### Melius ergo atque expeditius, ####
| #### “In principio erat Verbum,” |
#### #### sic intelligimus, ac si dicat: Ante saecula erat Verbum Dominus Christus, qui homo apparuit in fine saeculorum. Haec enim intentio est illius sancti Evangelii defendere vel protestari antiquitatem Christi Filii Dei, quod non ex Maria initium habuerit existendi, sicut tunc aiebant, et concertare coeperant quidam haeretici, interim dum in Pathmos insula exsulavit ille dilectus discipulus Domini, qui et propter eamdem causam novissimus hoc Evangelium scripsit; sic ergo, ut jam dictum est, intelligi congruit: ####
| #### “In principio erat Verbum,” |
#### #### Christus non ex Maria sumpsit existendi initium, sed Deus erat ante saecula, qui homo factus est in fine saeculorum. Haec idcirco dixerim, non quod Pater et principium non sit, nam et hoc superius dixi, quod et Pater, et Filius, et Spiritus sanctus beata Trinitas unum principium est, sed quod propter vel contra haereticos magis personam Filii, quod personam Patris opus erat defendi testimonio Scripturarum, per hoc nomen quod est principium, quod non ipse factus vel creatus sit, imo propter ipsum, et per ipsum omnia facta sunt, et in hoc fuerit intentio Moysi, sive ejus in quo ille scripsit digiti Dei, dum in capite libri talem praemitteret sententiam: ####
| #### “In principio creavit Deus coelum et terram.” |
#### ####  |