| #### CAPUT 33 |

| #### #### CHRIST. Profecto ille qui, cum veniret Hierosolymam sanguinem fusurus testamenti sui, sedit super asinam sive super pullum asinae, vere contemptor vanitatis saeculi, vere mitis, et humilis corde. Sic enim promiserat idem propheta: Exsulta satis, filia Sion; jubila, filia Hierusalem, ecce rex tuus venit tibi justus et salvator, ipse pauper ascendens super asinam, et super pullum filium asinae, et loquetur pacem gentibus (ibid.), et nunc demum ad ipsum conversus: Tu quoque in sanguine, inquit, testamenti tui emisisti vinctos tuos de lacu, in quo non est aqua. #### JUD. Ergone Christus tuus ipsum patrem nostrum Abraham de lacu eduxit? ubi et quando, vel qualiter hoc fecit? ####  |