| #### VERS. 17. |

| #### ####
| #### “Conterebam, inquit, molas iniqui,” |
#### #### id est illum, qui in causa quae investigabatur a justitia cadebat, vehemens et districtus occultas insidias, quas velut molares dentes ad laedendum proximum stringebat, causabam et elidebam, ####
| #### “et dentibus illius auferebam praedam,” |
#### #### id est eum, quem jam tenere se putabat, aequitate judicii liberabam. Ecclesia quoque spiritualiter hoc agere non desinit: toties enim ex iniqui dentibus praedam tulit, quoties ex erroris morsu animam praedicando eripuit. O qualem de ore et de dentibus iniqui, scilicet diaboli, praedam tulit, quando ipsum raptorem Saulum convertendo rapuit (Act. IX), et dum persequendo fideles congregaret plebem diabolo, egit, ut cognoscendo fidem ipse aggregaretur Christo! Haec et haec quae praedixi faciebam. ####  |