| #### CAPUT XVI. Quid sit quod ad beatum Job dictum est: ####
| #### “Ecce spes ejus frustrabitur eum.” |
####  |

| #### #### Tunc verum apparebit dictum illud ad beatum Job de dracone illo toties nominato: ####
| #### “Ecce spes ejus frustrabitur eum, et videntibus cunctis praecipitabitur (Job XL),” |
#### #### simulque omnes impii praecipitabuntur cum eo, dicente triumphatore et judice his qui erunt a sinistris ejus: ####
| #### “Ite, maledicti, in ignem aeternum, qui paratus est diabolo et angelis ejus (Matth. XXV).” |
#### #### Quomodo illos praecipitabit? Nimirum quod de uno homine peccati filio perditionis Antichristo Apostolus dixit: ####
| #### “Dominus Jesus interficiet eum spiritu oris sui (II Thess. II),” |
#### #### hoc et de diabolo et angelis ejus et de cunctis impiis hominibus, et si verbis vel syllabis eisdem non dixit, vult nihilominus et oportet intelligi quia praecipitabit eos spiritu oris sui, id est tam facile, ut tu sufflando exiguum quid pulveris, aut fumi in auram dispergis. Nam, sicut jam supra dictum est pro facilitate Omnipotentis, qui non laborat agendo quid, et Apostolus dixit, quod ####
| #### “illum iniquum Dominus Jesus interficiet spiritu oris sui,” |
#### #### et propheta dixerat, ####
| #### “spiritu labiorum suorum interficiet impium.” |
#### #### Quod si auctoritas quaeritur de cunctorum impiorum damnatione quod praecipitandi sint eadem facilitate: Ecce et alius propheta dixit, quod jam supra commemoratum est: ####
| #### “Omnis caro fenum, exsiccatum est fenum, et cecidit flos, quia spiritus Dei sufflavit in eo (Isa. XL).” |
#### #### Et in Job scriptum est: ####
| #### “Quin potius vidi eos qui operantur iniquitatem, et seminant dolores, et metunt eos, flante Deo periisse, et spiritu irae ejus esse cousumptos (Job IV).” |
#### ####  |