| #### CAPUT 7 |

| #### ####
| #### “Omnis ergo qui audit verba mea haec et facit ea, assimilabitur viro qui aedificavit domum suam supra petram. Et descendit pluvia, et venerunt flumina, et flaverunt venti, et irruerunt in domum illam, et non cecidit, fundata enim erat supra petram. Et omnis qui audit verba mea haec, et non facit ea, similis est viro stulto, qui aedificavit domum suam super arenam. Et descendit pluvia, et venerunt flumina et flaverunt venti, et irruerunt in domum illam, et cecidit et fuit ruina ejus magna.” |
#### #### Formidabilis confessio, quae in illa die sic revelabit vel conscientias fundamenta pseudoprophetarum et omnium qui operantur iniquitatem, quemadmodum tempestas pluviarum et inundatio fluminum et flatus ventorum irruentium revelant fundamenta domus, quae non supra petram, sed super dissolutam et fluxam fundata est arenam. Cadent enim et ruent ruina magna in turbine vocis hujus: ####
| #### “Discedite a me, maledicti, in ignem aeternum, qui paratus est diabolo et angelis ejus (Matth. XXV),” |
#### #### non quia audistis verba mea, sed quia non fecistis ea. Domus autem illorum qui audiendo et faciendo posuerunt fundamenta supra petram, firmiter stabit, neque enim hi, qui a dextris erunt cadent eundo cum sinistris in supplicium, imo ascendent in vitam aeternam ad percipiundum regnum sempiternum, ab origine mundi sibi paratum. ####  |