| #### CAPUT XIX. |

| #### #### Quod signa praedicta Spiritus sanctus visibiliter qui dem ostendit, sed invisibilis invisibiliter operatus est, et intrinsecus corda replevit. #### Et haec quidem quae dicta sunt extrinsecus visa vel audita sunt; intrinsecus autem omnis erit gloria, cujus haec deforis apparentia signa fuerunt. Intus enim beati apostoli mundo corde Deum videbunt animarum suarum secreta magna cum majestate subeuntem, suamque fortitudinem largiflua dulcedine temperantem, ut adhuc fragilia mortalium hominum pectora, non tam miraculo potentiae terreret quam intimo sensu gratiae laetificaret. Ibi enim erat, de quo dictum est: ####
| #### “Fluminis impetus laetificat civitatem Dei (Psal. XLV).” |
#### #### Item: ####
| #### “Spiritus enim meus super mel dulcis (Eccl. XXIV).” |
#### #### Item: ####
| #### “Et vinum laetificat cor hominis (Psal CIII).” |
#### #### De quo et Judaei, quasi divinantes ####
| #### “Musto, aiunt, pleni sunt isti (Act. II).” |
#### #### Ibi, inquam, id est in novos utres cordium, missum erat fervidum divinae substantiae mustum (Matth. IX). Spiritus sanctus, sicut ait illis, promittens eum Dominus Christus: ####
| #### “Vos autem cognoscetis eum, quia apud vos manebit et in vobis erit (Joan. XIV).” |
#### ####  |