| #### CAPUT XVIII. De persecutione ejusdem Antichristi, quod magna futura sit. |

| #### #### De persecutione ejus, videlicet Antichristi, quod vere magna futura sit, Dominus gravissima denuntiatione asserit, cum in Matthaeo dicit: Vae autem praegnantibus et nutrientibus in illis diebus. Orate autem ut non fiat fuga vestra hieme vel Sabbato. Erit enim tunc tribulatio magna, qualis non fuit ab initio mundi usque modo, neque fiet. Et nisi breviati fuissent dies illi, non fieret salva omnis caro. Sed propter electos breviabuntur dies illi. Tunc si quis vobis dixerit: Ecce hic Christus, aut illic, nolite credere; surgent enim pseudochristi et pseudoprohetae, et dabunt signa magna, et prodigia, ita ut in errorem inducantur, si fieri potest, etiam electi (Matth. XXIV). Hoc ipsum est, quod verbis aliis in Apocalypsi dicitur hoc modo: Et datum est illi bellum facere cum sanctis, et vincere illos, et data est ei potestas in omnem tribum et populum, et linguam, et gentem. Et adorabunt eum omnes qui habitant terram, quorum non sunt nomina scripta in libro vitae, et agni qui occisus est, ab origine mundi (Apoc. XIII). Et subinde: Et fecit signa magna ut etiam ignem faceret de coelo descendere in terram, in conspectu hominum. Et seducit habitantes in terra propter signa quae data sunt illi fucere (ibid.). ####  |