| ### LIBER DUODECIMUS ###  |

| #### CAPUT PRIMUM. Beatam Virginem Mariam mulieris in utero habentis, parturientis; et ut pariat clamantis, non minimam partem fuisse. |

| #### #### Dictum jam, et adhuc dicendum est quia ####
| #### “Draco stetit ante mulierem quae erat paritura, ut cum peperisset, filium ejus devoraret (Apoc. XII).” |
#### #### Hic jam nomen mulieris duplicem sensum habet. Antequam esset beata Virgo Maria, ante, inquam, et longe prius erat mulier, quam in sacramento sentimus, id est Ecclesia, et utique praegnans mulier mente gravida, gerens Verbum promissionis, sicut jam saepe dictum est. At vero propria et usitata significatione secundum sexum Maria mulier exstitit, quamvis virgo, dicente Apostolo: ####
| #### “Misit Deus Filium suum factum ex muliere, factum sub lege (Gal. IV).” |
#### #### Mulier haec, sive hoc humani generis individuum, mulieris illius pars est, quam dicimus Ecclesiam, id est credentium collectionem universam. Ubi ergo mulier ista, id est Virgo Maria, peperit, totam Ecclesiam peperisse quis nescit? Propterea dicimus universi: ####
| #### “Puer natus est nobis, et filius datus est nobis (Isa. IX).” |
#### ####  |