| #### CAP. XI. |

| #### #### M. Nunquam monachi fuere quos constat retrocedere, quia impossibile est ut vel unus de electis pereat, quare de veris monachis id necesse est ne fiat. #### D. Ecce secundum definitionem sui nominis concedo veros monachos non retrocedere, sicut nec undecim quos constat veros Christi esse apostolos; si autem aliquis hoc videtur facere, sicut Judas, nunquam fuit apostolus, licet hoc videretur, ita iste nunquam fuit monachus. #### M. Bene intelligis, quia, si esset apostolus, nunquam diceret Christus de eo: Unus ex vobis diabolus est (Joan. VI, 71), quare constat monachos Christi esse discipulos. Qui autem volunt Christi esse discipulis majores praecessores, debent fieri juniores ministratores. Porro qui fuerint Christi discipulis juniores ministratores, hi procul dubio debent fieri sicut super duodecim sedes sessores, ita super duodecim tribus Israel cum Domino judicatores. ####  |