| #### CAPUT XXIV. Sicut priores duae tabulae Moysi fractae sunt, ita et litterarum characteres sub Esdra mutatas fuisse arbitramur. |

| #### #### Sunt autem litterae apud eosdem, scilicet Hebraeos numero viginti duae, et characteres quidem immutati sunt, quia certum est Esdram scribam legisque doctorem, post captam Hierosolymam et instaurationem templi sub Zorobabel, alias reperisse figuras, sed sono eodem permanente. Quod vero mirum si elementorum figuras, quas ipse Deus tradiderat, per prophetam Esdram immutari voluit (quem ipsum esse Malachiam accipimus, qui in ordine duodecim prophetarum est novissimus) cum ipsas quoque tabulas, in quibus Scriptura Dei litterae sculptae fuerant (quas nimirum non Moses praecidit, sed Mosi ipse dedit), frangi placuerit, et alias Moses ipse fecerit (quamvis nec in illis scripserit) dicente Domino ad eum: ####
| #### “Praecide tibi duas tabulas lapideas instar priorum, et scribam super eas verba quae habuerint tabulae quas fregisti?” |
#### #### (Exod. XXXIX.) Nam de prioribus tabulis, quod non Moses illas praeciderit, sed Dominus ipse et scripserit, et illi dederit, manifesta est auctoritas Scripturae, quae dicit: ####
| #### “Dixit autem Dominus ad Mosen: Ascende ad me in montem, et esto ibi, daboque tibi tabulas lapideas, et legem ac mandata quae scripsi (Exod. XXIV).” |
#### #### Item alio loco: ####
| #### “Deditque Mosi, completis hujusmodi sermonibus in monte Sinai, duas tabulas testimonii lapideas scriptas digito Dei.” |
#### #### Non ergo mirum si, in restauratione civitatis vel templi, litteras quas digitus Dei scripsit, per hominem immutari placuit, cum in constructione tabernaculi quandoque destruendi tabulas, quas ipse Deus praeparaverat, homo fregerit, et alias jussu Dei praeciderit. Potuit in utroque, scilicet et in alteratione tabularum, et in demutatione litterarum ejusdem rei esse portentum? Quia videlicet futurum erat ut omnia quae tunc instituit Deus nondum homo factus pertransirent. Nam ecce vetera sunt, et transierunt, et nova omnia facienda erant, ut nunc facta sunt, quae instituit idem Deus homo factus Sacerdos in aeternum, de quo Apostolus: ####
| #### “Christus autem assistens Pontifex futurorum bonorum per amplius et perfectius tabernaculum, non manufactum (Hebr. IX),” |
#### #### etc. ####  |