| #### CAPUT XXVII. Quod si post septem dies invenerit crevisse lepram, jubeat erui lapides, id est, si post omnes admonitiones perseveravit haeresis, expellet ejus auctores, et si nec ita profecerit, destruet totam domum haereticam. |

| #### ####
| #### “Reversusque die septimo considerabit eam. Si evenerit crevisse lepram, jubebit erui lapides in quibus lepra est, et projiciet eos extra civitatem in loco immundo, domum autem ipsam radi intrinsecus per circuitum, et spargi pulvorem rasurae extra civitatem in loco immundo, lapidesque alios reponi pro his qui ablati fuerunt, et luto alio lini domum.” |
#### ####
| #### “Septimo, inquit, die” |
#### #### , id est postquam omnem adhibuit sani sermonis diligentiam, ####
| #### “reversus, si lepram invenerit crevisse” |
#### #### haereticam, ####
| #### “jubebit erui lapides in quibus lepra est,” |
#### #### id est utetur ferro abscissionis, auferendo et expellendo illos qui sunt ejusdem impietatis auctores, ####
| #### “et projiciet eos extra civitatem,” |
#### #### extra civitatem, inquam, viventis Dei Hierusalem coelestem, extra pacem ecclesiasticae communionis ####
| #### “in loco immundo,” |
#### #### in diaboli circo vel theatro, vel in maligno malignorum collegio, cum mortuis, cum his qui sunt in inferno, ####
| #### “Domum autem ipsam radet intrinsecus per circuitum;” |
#### #### nec enim immunis esse poterit ab illorum colluvione totus coetus cohabitantium, dicente Scriptura: ####
| #### “Qui tetigerit picem, inquinabitur ab ea (Eccli. XIII).” |
#### #### ####
| #### “Radet, inquam, per circuitum,” |
#### #### id est, cunctos tam vocis professione quam et manus subscriptione, anathematizare compellet dogma haereticum, ####
| #### “et sparget pulverem rasurae extra urbem in loco immundo,” |
#### #### ut videlicet nihil immundorum, nihil haereticorum sensuum resideat in tota Dei domo. Sed ####
| #### “et lapides alios reponi jubebit pro his qui ablati fuerint,” |
#### #### scilicet, ut malis male perditis (Matth. XXI), domus impleatur aliis domesticis, qui pro veritate fidei, vel pacis catholicae statu, jure competentur in familia Domini. Tandem ####
| #### “luto alio liniet domum,” |
#### #### id est, malis sensibus exclusis sedula praedicatione ac meliori doctrina totum reformabit fidei vel catholicae pacis statum. Sin autem postquam eruti sunt lapides, et pulvis elatus, et alia terra lita, ingressus sacerdos viderit reversam lepram et parietes aspersos maculis, lepra est perseverans, et immunda domus. Quam statim destruent, etc., videlicet sicut, post primam et secundam inspectionem, homo leprosus immunditia condemnatur, sic et domus, post primam et secundam considerationem, crescente lepra, jure destruitur, id est sicut haereticus homo post primam et secundum admonitionem, devitandus, sic et universa domus, sive Ecclesia malignantium conciliumque haereticorum, post primam et secundam orthodoxi sacerdotis visitationem, anathematizandum est, ####
| #### “Destruent ergo, inquit, domum et lapides ejus, ac ligna, atque universum pulverem projicient extra oppidum in loco immundo,” |
#### #### videlicet cum illo immunditiae principe diabolo, cui per prophetam sub nomine Babylonici regis dictum est: ####
| #### “Omnes reges gentium universi dormierunt in gloria, in doma sua. Tu autem projectus es de sepulcro tuo quasi stirps inutilis, pollutus et obvolutus cum his qui interfecti sunt gladio (Isa. XIV).” |
#### #### ####
| #### “Quod si introiens viderit, lepram non crevisse in domo, postquam denuo lita est, purificabit eam, reddita sanitate. Et in purificatione ejus sumet duos passeres,” |
#### #### etc., ut supra. ####  |