| #### CAPUT X. Diabolum, cum deciperet hominem, iisdem usum fraudibus, quibus nunc sophistae utuntur. |

| #### #### Porro, victoria eju sin qua gloriabatur, ut jam dictum est, talis erat qualis odibilium sophistarum esse solet. Nam per aequivocationes, incautos et imprudentes circumvenit in primis, dicendo: ####
| #### “Nequaquam morte moriemini (Gen. III),” |
#### #### volens intelligi mortem carnis, quae est separatio animae et corporis, cum Deus dicendo: ####
| #### “In quocunque die comederis ex eo, morte morieris (Gen. II),” |
#### #### intelligi voluerit mortem animae a Deo. Deinde dicendo: ####
| #### “Aperientur oculi vestri” |
#### #### (Gen. III), apertionem oculorum valde nequiter aequivocavit. Est enim alia apertio oculorum, qua cognituri erant confusibiliter se esse nudos; et est alia, quae illuminatio dicitur, ut nihil latere possit. Illum priorem modum apertionis oculorum ille proditor intendit, hunc autem posteriorem seducta mulier intellexit. Similiter aequivoce dixit: ####
| #### “Eritis sicut dii (ibid.),” |
#### #### se et suos angelos cogitans, quos intendebat generi humano ita ingerere, ut divinam illi exhiberent culturam. Ipsos autem intelligere volens, quod aeque ut Creator Deus vera divinitate dii fierent. Item dicendo: ####
| #### “Scientes bonum et malum (ibid.),” |
#### #### boni et mali cogitabat experimentum. Ipsos autem volebat intelligere scientiam omnium rerum bonarum sive malarum, scientiam omnium, inquam, sive praeteritorum, sive praesentium, sive futurorum. Idcirco dicere noluit, scientes omnia, sed ####
| #### “scientes,” |
#### #### inquit, ####
| #### “bonum et malum,” |
#### #### ut dum cuncta evenissent contra spem sensumque illorum, ipse nihilominus seipsum defendere posset tanquam veracem, et omnia vera locutum. Recte igitur Sapientia: ####
| #### “Qui sophistice,” |
#### #### inquit, ####
| #### “loquitur, odibilis est, omni re defraudabitur. Non enim data est illi a Domino gratia. Omni enim sapientia defraudatus est (Eccli. XXXVII).” |
#### #### Cum haec dicit, recte subaudimus, quemadmodum ille serpens antiquus, qui vere ####
| #### “omni scientia defraudatus est.” |
#### #### Sic in eum per prophetam inter caetera dicitur: ####
| #### “Perdidisti sapientiam tuam in decore tuo (Ezech. XXVIII).” |
#### #### Sic enim quisquis ejusmodi est, ipse similiter quemadmodum ille serpens omni est sapientia defraudatus, nec vere dici potest sapiens, sed malitiosus. ####  |