| #### CAPUT XXVIII. De cereo. |

| #### #### Proprium quoddam hujus tantae solemnitatis decus est, cereus a Zosimo Romanae Ecclesiae pontifice tricesimo nono, per Ecclesias benedici institutus, a cujus dulcisona benedictione praeconia sanctae resurrectionis Christi inchoantur. Significat vero eumdem Dominum nostrum resurgentem, suorum tristitiam discipulorum, imo mundum universum laetitiae competentis claritate serenantem. Hoc vere congruit et vis ipsa significationis exposcit, ut sicut praeteritis noctibus exstincta luminaria faciem Ecclesiae contristaverunt, sic eadem nocte hac cereus illuminatus jugi flammae tripudiantis jubare laetificet. ####  |