| #### CAPUT 21 |

| #### #### CHRIST. An quia non sabbatizo tecum, transgredior praeceptum, et nullum habeo Sabbatum? imo si sabbatizarem tecum, incurrerem Dei odium; dixit enim Deus in Isaia, et ego jam tibi memoravi longe supra: Neomeniam, et Sabbatum et festivitates alias, Kalendas vestras, et solemnitates vestras, odivit anima mea. Facta sunt mihi molesta (Isa. I). Recessi ergo a tuo Sabbato, et assumpsi mihi meliorem sabbatismum, ut sabbatizem primam Sabbati, qua die Christus meus resurrexit, cujus sanguine tu Sabbatum tuum cruentasti, et odibile Deo fecisti. Parasceve enim erat Paschae tui; aderatque magnus ille dies Sabbati, quando sacrilegium illud consummaverunt patres tui. #### JUD. Non primum Sabbati, sed ipsum Sabbatum Deus sanctificavit; non primo diei, sed septimo Deus benedixit; idcirco benedixit, quia in illo requievit. ####  |