| #### CAPUT 7 |

| #### #### MONACHUS. Tu autem ex eo quod clericus es, auctoritatem praedicandi tibi ascribis. #### CLERICUS. Et hoc ita est. #### MONACHUS. Mihi ergo hoc ipsum praedicandi jus detrahere non potes absque injuria. #### CLERICUS. Vellem quidem, sed quia conclusus sum, nisi vinculum conclusionis hujus rupero, quidquam efficere non potero. #### MONACHUS. Nunc interim propositum peragendum est. #### CLERICUS. Quod propositum? #### MONACHUS. Videlicet illud propter quod ista confecta sunt. #### CLERICUS. Quid illud est? #### MONACHUS. Scilicet ut appareat, quomodo Hieronymus doctor cum sit monachus non sibi sit contrarius dicendo, quod monachus non docentis habeat officium, sed plangentis, etc. #### CLERICUS. Age, argumentare ut libet. ####  |