| #### CAPUT XX. Quod Dominus voluerit occidere Moysen, et quod Sephora circumcisis filiis tetigit pedes ejus, et quid ista mystice significent. |

| #### ####
| #### “Dixit ergo Dominus ad Moysen in Madian: Vade, revertere in Aegyptum. Mortui sunt enim, qui quaerebant animam tuam.” |
#### #### Mortuus enim fuerat ille Pharao qui audivit quod occidisset Aegyptium et quaerebat occidere Moysen, et hic post multum tempus, ut supra dictum, id est post alios quadraginta annos, sicut Stephanus protomartyr in Actibus apostolorum testatur (Act. VII), mortuus fuerat. ####
| #### “Tulit Moyses uxorem suam, et filios suos,” |
#### #### etc. Antequam progrediamur, dicendum quid de hac uxore et filiis Moysi actum sit. ####
| #### “Cum esset, inquit, in diversorio in itinere, occurrit ei Dominus, et volebat occidere eum. Tulit illico Sephora petram acutissimam, et circumcidit praeputium filii sui,” |
#### #### etc. ####
| #### “Volebat, inquit, occidere eum.” |
#### #### Quare? quia filios suos non circumciderat. Verum hoc obsistente uxore alienigena facere nequiverat in terra alienigena, in terra non sua. Igitur, vidente Sephora, volebat Dominus occidere eum, ut quae ratione noluerat adduci, praesentia periculi cognosceret salutare esse semini Abrahae omne masculinum ejus circumcidi. Nihil ergo cunctata, quid potius eligeret, viri necem, an filiorum circumcisionem, ####
| #### “tulit illico acutissimam petram, et circumcidit praeputium filii sui. Tetigitque pedes ejus dicens: Sponsus sanguinum tu mihi es.” |
#### #### Ut quid tetigit pedes ejus? Videlicet ut dimitteretur. Nam protinus sequitur: ####
| #### “Et dimisit eum, postquam dixit: Sponsus sanguinum tu mihi es ob circumcisionem.” |
#### #### Idcirco ####
| #### “tetigit pedes,” |
#### #### id est importune supplicavit, ne illum longius sequi compelleretur, exterrita vel imparata tantis visionibus, utpote quibus gentiliter vivens nondum interesse merebatur. Tangens ergo pedes ejus dixit: ####
| #### “Sponsus sanguinum tu mihies.” |
#### #### Non dixit: vir sanguinum, neque conjugii, sed [ ####
| #### “sponsus,” |
#### #### ne,] crudelitatis respectu hoc dixisse putaretur. Siquidem vir sanguinum crudelitatis et homicidiorum, in communi usu, significat triste carnificium. Melius ergo, quamvis improprie, dictum est, ####
| #### “sponsus sanguinum,” |
#### #### quamvis sponsus non consueverit dici, nisi dum est in celebratione nuptiarum. Postea reversa est ad eum, Scriptura dicente: ####
| #### “Cumque audisset Jethro sacerdos Madian, cognatus Moysi, omnia quae fecerat Dominus Moysi et Israel populo suo, et quod eduxisset Dominus Israel de Aegypto, tulit Sephoram uxorem Moysi quam remiserat, et duos filios ejus (Exod. XVIII),” |
#### #### etc. Quod et ipsum a mysterio non vacat. Alienigena quippe uxor Moysi Sephora, quod interpretatur pulchritudo sive placens, alienigenam, ut superius dictum est, gentium significat Ecclesiam. At illa non interfuit victoriae, quam vir ejus Christus de principe tenebrarum diabolo moriendo consummavit, sed solus vir ille pugnavit, solus triumphavit. Postquam antiquorum populum sanctorum de tenebris inferni per suum sanguinem eripuit, tunc et ipsa accessit, tunc adducta est in equis et quadrigis evangelicis, et victoriae sacramentum in baptismate suscepit. Caeterum et quotidie filios suos mater Ecclesia circumcidit circumcisione spiritali, ne fides Christi moriatur in illis, tangitque pedes ejus, dicitque inter circumcidendum filiis suis: ####
| #### “Christus passus est pro nobis, vobis relinquens exemplum, ut sequamini vestigia ejus (I Petr. II),” |
#### #### et his similia. ####  |