| #### CAPUT XVIII. Quibus peccatis populus meruerit ut Deus per Antiochum eos affligeret. |

| #### #### Dicendum jam in primis qualia propter peccata permissum ac justum fuit ante Deum, ut potestatem haberet caput illud nequissimum adversus testamentum Dei, talem, tam magnam, ut pene periclitata fuerit spes promissionis, quam ut saepe dictum est, in mente tunc habebat Ecclesia, secundum similitudinem mulieris in utero habentis. Malum ipsorum primum ab ipsis processit, ita ut exigeret justitia fieri, quod faciendum esse dixerat in David Deus, in sermonibus suis justus, et vincens cum judicatur: ####
| #### “Visitabo, inquit, in virga iniquitates eorum, et in verberibus peccata eorum (Psal. LXXXVIII).” |
#### #### Acto namque ut occideretur Onyas pontifex pius, propter quem, ut jam dictum est, leges optime custodiebantur, praedicti Jason et Menelaus, et multi ab ipsis persuasi, accesserunt ad Antiochum, et ad notitiam ejus perduxerunt, quod vellent patrias relinquere leges et conversationem et mores observare Graecorum. Rogaverunt ergo eum, ut permitteret eis aedificare gymnasium Hierosolymis (I Mach. I). Est autem gymnasium nudorum exercitium, quo juvenes nudi luctantes se exercebant. Gymnos Graece, nudus Latine. Cumque concessisset Antiochus, circumcisionem suam, inquit Josephus, velaverunt, ut non apparerent Graecis esse dissimiles. Quod ille dicit, et velaverunt circumcisionem suam, hoc est quod ait Scriptura libri Machabaeorum: ####
| #### “Et fecerunt sibi praeputia (ibid.).” |
#### #### Circumcisis namque impossibile erat sibi facere praeputia, nisi velando circumcisionem, ne appareret quod non haberent praeputia. Hoc faciendo recesserunt, inquit, a testamento sancto, subauditur quod pepigit Deus cum Abraham, in quo eat promissio seminis, quod est Christus, cujus videlicet promissionis fidem in eo negaverunt, quod circumcisionem signaculum fidei velando praeputia sibi fecerunt, et ita veraciter a testamento sancto recesserunt. ####  |