| #### CAPUT 22 |

| #### ####
| #### “Nonne Moyses dedit vobis legem, et nemo ex vobis facit legem? Quid me quaeritis interficere?” |
#### #### Nam revera cum alia dicerent, alia cogitabant, id est, cum litteras ejus mirarentur, mortem ejus mente tractabant. Et vide quam mirabilem illis talionem reddidit. Mirantibus eis quomodo litteras sciret, cum non didicerit, miratur ipse, quomodo nemo ex illis faceret legem, cum legem acceperint. Quod in eo mirabantur illi, laudanda erat potentia Divinitatis: Quid miratur ipse illis [in illis] detestanda erat audacia praevaricationis. Laudabile namque erat scire litteras cum non didicerit, detestabile erat legem non facere, cum legem acceperint. Quid autem irrationabilius quam quod ubi dixit: ####
| #### “Et nemo ex vobis facit legem,” |
#### #### statim subjecit: ####
| #### “Quid me quaeritis interficere?” |
#### #### Sine ratione enim videretur, praevaricatores legis addicere et praevaricationis modum non exprimere. Bene ergo cum dixisset, et nemo ex vobis facit legem, mox subsecutus ait: ####
| #### “Quid me quaeritis interficere?” |
#### #### Repugnantia quippe sunt, nec simul esse possunt, et legem facere, et hominem velle occidere. Lex enim ait: ####
| #### “Non occides (Exod. XX).” |
#### #### Sed rursus eadem lex jubet reum interfici, verbi gratia; prophetam deceptorem ubi convictus fuerit falsum locutus esse in nomine Domini (Deut. XIII). Recte igitur providus legis et defensor, idemque legis Dominus et auctor, crimen probaturus, quod objecerat dicens: ####
| #### “Et nemo ex vobis facit legem,” |
#### #### non ait enuntiando, quia quaeritis me interficere. Interdum quippe licebat et justum erat, cum lege interfici, videlicet damnabili causa praeeunte, sed ait interrogando: ####
| #### “Quid me quaeritis interficere?” |
#### #### Ac si dicat: Concedo legem facere eos qui occidunt, ubi causa non deest, cur legitime occidant. Sed qualem ob causam me quaeritis interficere? nunquid me prophetam arrogantia depravatum esse comprehendistis loquentem in nomine Domini, quod Dominus non praeceperit? (Deut. XIII,) aut nunquid ex nomine deorum alienorum locutus sum vobis? Nunquid in nomine Domini praedixi verbum quod non evenerit, et hoc vel illud signum habetis legitimum quod me Deus non miserit? Cum dico regulo: ####
| #### “Filius tuus vivit (Joan. IV),” |
#### #### cum dico de caeco nato: ####
| #### “Neque hic peccavit neque parentes ejus (Joan. IX),” |
#### #### sed ut manifestantur opera Dei in illo, et caetera quaecunque praedico eveniunt, quae et ipse praedicens facio, faciens praedico. ####
| #### “Quid ergo me quaeritis interficere?” |
#### ####  |