| #### CAPUT XXV. Multa esse vasa utilia in spirituali templo Dei, quorum nos usu vel officio fungi debeamus, et quid sit mystice, quod in argillosa terra, inter Socoth et Sarthan fusa esse referuntur. |

| #### #### Nobis tandem, qui in templo magni regis, neque columnae neque bases esse meremur, hoc supplicandum est ut saltem inter vasa minora quae multa sunt suscipiamur. Nam pro diversitate meritorum, pro diversitate facultatum bonarum et utilium artium, alios lebetes, alios scutras, alios amulas, alios hydrias, alios fuscinulas, alios cyathos, alios phyalas, etc., hujusmodi ponit ac disponit sapiens rex, et sic perficitur omne opus in templo Domini. Et ne quis desperet, ne quis nimium semetipsum despiciat, ####
| #### “omnia, inquit, vasa in campestri regione Jordanis fudit rex in argillosa terra, inter Socoth et Sarthan.” |
#### #### Omnia plane vasa nunc aurea et pulchra, nunc vasa gratiae, nunc vasa honoris et gloriae, quorum in consideratione miramur, et quae jure veneramur, ####
| #### “in argillosa terra fudit rex” |
#### #### noster, rex Christus, ####
| #### “in argillosa, inquam, terra fudit,” |
#### #### id est de eadem massa, de eodem luto sumpsit de quo et nos psalmati sumus. Dummodo ####
| #### “in regione Jordanis, in regione campestri” |
#### #### habitemus, id est fidem usque ad finem firmam teneamus, in qua baptizati sumus, et velut campus humilis, montuosa superbia careamus, non est difficile magno artifici formare quemque nostrum in vas cujuslibet gloriae et honoris, eisdem digitis, quibus adhibitis diligenter sanctos omnes formavit, inter Socoth et Sarthan, id est in peregrinatione et tribulatione. Socoth quippe tabernacula, quae utique peregrinantium et militantium sunt. Sarthan interpretatur tribulatio eorum. Etenim absque malleo persecutionum, sive scalpello tentationum vasa quaelibet templi Domini, sive aurea, sive de aurichalco minus pretiosa sunt, ad perfectum non pervenerunt. Igitur et nos in terris Jordanis positi, quoniam sumus in Christo Jesu baptizati, peregrinantes inter Socoth et Sarthan, quoniam hic manentem civitatem non habemus, sed futuram inquirimus (Hebr. XIII), et si pie vivere volumus, multis tentationibus tribulamur (II Tim. III), quanquam terra argillosa, imo limus aut lutum, sumus plastae nostri magni artificis manibus, supplices cum fide et spe subjiciamur, et si non magna, saltem parva, si non aurea, saltem de aurichalco vasa efficiamur, ut in templo ejus qualiscunque honoris et gratiae dono participemur. ####  |