| #### CAPUT 26 |

| #### #### Alioquin cum circumcisione vestra inter Sodomitica reputabimini praeputia, eritisque, juxta prophetam, ####
| #### “principes Sodomorum et populus Gomorrhae (Isa. I),” |
#### #### eritque pater vester non Abraham, et mater vestra non Sara, sed juxta prophetam alium, ####
| #### “pater vester Amorrhaeus, et mater vestra Caethaea (Ezech. XVI).” |
#### #### Circumcisio namque, sine qua Abraham justificatus est et appellatus est amicus Dei (Gen. XV; Rom. IV), et legales caeremoniae, vel sacrificiorum ritus, et his similia, quia tam malo quam bono spiritu vel mente possunt fieri, non faciunt de filiis Adae filios Abrahae, vel de inimicis amicos Dei, sed fides et praecepta justitiae, quae scripta sunt in tabulis digito Dei, quae et antequam scriberentur Abraham observando, lege naturali, necdum circumcisus, factus est amicus Dei. Nunc autem ####
| #### “quaeritis me interficere,” |
#### #### hominem non qualicunque pro causa vobis odiosum, sed quia ####
| #### “veritatem vobis locutus sum,” |
#### #### veritatem, inquam, ####
| #### “quam audivi a Deo,” |
#### #### id est sermonem bonum, quem non, ut propheta mendax arrogantia depravatus, per tumorem animi confinxi (Deut. XVIII), sed audivi a Deo, antequam nascendo apparerem intervos, sicut legitimis signis cognoscere potestis et vos. Nam omne quod loquor ego, loquor in nomine Domini, et quodcunque praedico verbum in nomine Domini sit, hoc vobis signum cognoscendae veritatis lex posuit. ####  |