| ### LIBER SECUNDUS. ###  |

| #### PROEMIUM |

| #### #### Praecedenti clarissimae visionis capitulo, Joannes Evangelii sui quod scripturus erat, mirabile vidit praesagium, videlicet Filii hominis podere vestiti, et zona aurea praecincti, caput candidum, quo significabatur Verbum antiquum quod erat in principio apud Deum, videlicet contra Cerintum aliosque Antichristos, qui negare incipiebant ante Mariam fuisse Christum, dictumque est illi postquam haec et caetera vidit: Scribe ergo quae vidisti. Deinde expressum est illi sacramentum septem stellarum, septemque candelabrorum, quod videlicet septem stellae, angeli septem Ecclesiarum, et candelabra septem, septem Ecclesiae sint. Et continuo sequitur: ####  |