| #### VERS. 9. |

| #### #### ####
| #### “Ab interioribus egredietur tempestas et ab arcturo frigus,” |
#### #### id est a Judaeis surget malitia persequens, et a gentilibus potestas perimens. Nam per interiora, scilicet austri: Scriptura quippe sacra cum contra arcturum interiora memorat, diversam aquilonis partibus austri plagam designat: per interiora, inquam, austri, quae sol ferventior tenet, plebs Judaica designatur, quae unum Deum noverat quasi solem habens meridianum; per arcturum vero, in quem sol omnimodo cursum non habet, gentilis populus exprimitur, qui nullam habens Dei scientiam, velut sine sole frigidus remanserat sub aquilone. ####
| #### “Ab interioribus, inquam, tempestas, atque ab arcturo frigus” |
#### #### prodiit, dum, quod ex invidia Judaea petiit, hoc gentilis judex ex Romana auctoritate perpetravit. Contra quam invidiam subditur: ####  |