| #### Psalmus 77. |

| #### Psalmus septuagesimus septimus eidem pugnatori magnifica Dei opera meditanda proponit: ####
| #### “Attendite, inquiens, popule meus, legem meam, inclinate aurem vestram in verba oris mei,” |
#### #### etc. Hoc utique utiliter agit, intendens ad corroborandam spem, quemadmodum dicit: ####
| #### “Filii qui nascentur et exsurgent, et narrabunt filiis suis.” |
#### #### Continuo subjungens, ait: ####
| #### “Ut ponant in Deo spem suam.” |
#### #### Multum enim valet ei qui in agone contendit assidua meditatio operum Dei. Attende autem hunc tractatum totum esse parabolicum, quemadmodum ipse Propheta testatur: ####
| #### “Aperiam, inquiens, in parabolis os meum.” |
#### #### Et quod in his verbis historice dictum est spiritualiter esse intelligendum. Verba namque psalmi totius, res sonantia praeteritas, futura Christi mysteria significabant, Christum videlicet et ea quae nunc in Ecclesia Christi sunt. |