| #### CAPUT XXXIII. Quomodo legitima quaedam ad correctionem praevaricatorum legis edicat auctoritate Domini, haec et haec dicentis emissa, et pro ipso numero septenario spiritualis intelligenda sit legislatio. |

| #### #### Post haec jam legitima quaedam sequuntur, ad correctionem praevaricatorum legis, et de quibus sermo sic incipit: ####
| #### “Et adduxit me per viam portae aquilonis in conspectu domus, et vidi, et ecce implevit gloria Domini domum Domini, et cecidi in faciem meam. Et dixit ad me Dominus: Fili hominis, pone cor tuum, et vide oculis tuis, et auribus tuis audi omnia quae ego loquor ad te de universis caeremoniis domus Domini, et de cunctis legibus ejus, et pones cor tuum in viis templi, per omnes exitus sanctuarii.” |
#### #### Hoc modo ingressus novam legislationem, quasi oblitterata jam lege Moysi superducit, septies emissa auctoritate dicentis Domini Dei: ####
| #### “Haec dicit Dominus Deus: Sufficiant vobis omnia scelera vestra, domus Israel, eo quod inducitis filios alienos incircumcisos corde, et incircumcisos carne, ut sint in sanctuario meo. Haec dicit dominus Deus: Omnis alienigena incircumcisus corde et incircumcisus carne non ingredietur sanctuarium meum, omnis filius alienus qui est in medio filiorum Israel. (CAP. XLVI.) Haec dicit dominus Deus. Sufficiat vobis, principes Israel. Iniquitatem et rapinas intermittite, judicium et justitiam facite, separate confinia vestra a populo meo, ait Dominus. Haec dicit Dominus Deus: In primo mense in una mensis, sumes vitulum de armento immaculatum, et expiabis sanctuarium. (CAP. XLVI.) Haec dicit Dominus Deus: Porta atrii interioris, quae respicit ad orientem, erit clausa sex diebus, in quibus opus sit, die autem Sabbati aperietur, sed et in die kalendarum aperietur. Haec dicit Dominus Deus: Si dederit princeps domum alicui de filiis suis, haereditas ejus filiorum suorum erit, possidebunt eam haereditarie. (CAP. XLVII.) Haec dicit Dominus Deus: Hic est terminus, in quo possidebitis terram in duodecim tribubus Israel, quia Joseph duplicem funiculum habet.” |
#### #### Ista legentes, et divinae auctoritatis vices interpositas dinumerantes, quaerimus quid ista sibi velint, statimque respondet iste numerus, legem spiritualem hic proponi spiritualibus, eo quod septem sint gratiae Spiritus sancti. Simul ad memoriam reducimus illud legislatoris Moysi dictum: ####
| #### “Prophetam de gente tua, et de fratribus tuis, sicut me, suscitabit tibi Dominus Deus tuus, ipsum audies, sicut me,” |
#### #### dixit (Deut. XVIII), tanquam diceret: Sicut ego homo sum tibi carnali populo Israel legislator vetus, sic ille verus homo erit spirituali populo legislator novus. Igitur dum quaerimus quid haec in isto propheta legislatio sibi vult, omnia nobis respondent quia princeps ille qui juxta praecedentia lectionis per clausam portam egreditur, legem affert meliorem pro suo principatu, legem novam, legem vitae ac spiritus, quae totum hominem liberare possit a lege peccati ac mortis. Proinde illud quoque nequaquam a mysterio vacare advertimus, quod in initio propheta dicit, ####
| #### “et adduxit me per viam portae aquilonis (Ezech. XLIV).” |
#### #### Denique iste vir iste novus legislator, juxta patriarchae Jacob vaticinium, ####
| #### “exspectatio est gentium (Gen. XLIX),” |
#### #### quae ad aquilonem versae erant, id est ad diabolum, qui per frigidum designatur aquilonem, quem per longos et vetustos errores secutae fuerant, et ipsae Judaeis repellentibus legem hujus viri recepturae erant. ####  |