| #### CAPUT 2 |

| #### #### CHRIST. Causam sive utilitatem ego novi et dicturus sum tibi, propter quam baptizari debuerim, vel necessario baptizatus sim; tu prior causam, sive utilitatem dic, si nosti, propter quam circumcisus sis. Ego namque paratus sum demonstrare tibi quod vulnus circumcisionis hoc tempore efficere non potest ut filius sis. Recita nunc ipsam traditionem Dei, traditionem circumcisionis. #### JUD. Ad Abraham patrem meum Deus dixit: Et tu ergo custodies pactum meum et semen tuum post te in generationibus suis. Hoc est pactum quod observabitis inter me et vos, et semen tuum post te. Circumcidetur in vobis omne masculinum et circumcidetis carnem praeputii vestri, ut sit signum foederis inter me et vos: Infans octo dierum circumcidetur in vobis; omne masculinum in generationibus vestris tam vernaculus, quam emptitius circumcidetur, et quicunque non fuerit de stirpe vestra, eritque pactum meum in carne vestra in foedus aeternum. Masculus, cujus praeputii caro circumcisa non fuerit, delebetur anima illa de populo suo; quia pactum meum irritum fecit (Gen. XVII). ####  |