| #### CAPUT XXXI. Esdram, Nehemiam, Josedech et Zorobabel, tempore solutae captivitatis illustres fuisse. |

| #### #### Memorabilis ille reditus et ascensus spectabilis, si consideres currum illum sive quadrigam Domini, qua residens, ad locum suum properabat Verbum Domini, Verbum necessario implendae promissionis. Quadrigam illam Domini quatuor dicimus viros auctores praecipuos, et quasi capita illius reversionis, Esdram, et Nehemiam, Jesum sacerdotem magnum, et Zorobabel ducem. Idcirco dictum Zorobabel, quia infra annos captivitatis in Babylonia natus est. Prophetas Aggaeum et Zachariam, qui, ut superius memoratum est, cum eis erant, adjuvantes eos, velut aurigas ante quadrigam existimare delectat. Istis, imo istorum habitatori Verbo Dei, sapiens omnis triumphum ejus prosequens, gratias agit, qui feliciter ad hoc nati sunt, ut tali in tempore essent parati. ####
| #### “Quomodo, inquit, ampliticemus Zorobabel? Nam et ipse quasi signum in dextera Israel manu, et Jesum filium Josedech, qui in diebus suis aedificaverunt domum, et exaltaverunt templum sanctum Domino paratum in gloriam sempiternam? Et Nehemiam in memoria multi temporis, qui erexit nobis muros eversos, et stare fecit portas etseras, qui erexit domos nostras? (Eccli. XLIV.)” |
#### #### Quod dicit in gloriam sempiternam, recte sic intelligitur, sicut supra dictum est, quia domus illa tandiu stare habebat, donec veniret Christus, vera et sempiterna gloria sanctorum, sicut Simeon prolocutus est: ####
| #### “Lumen ad revelationem gentium et gloriam plebis tuae Israel (Luc. II).” |
#### ####  |