| #### CAPUT 35 |

| #### #### CHRIST. Nolo in sanguine illo et aqua illa solum illud attendas quod visibile fuit, sed causam illius effusionis, virtutemque invisibilem, quam sustinere non posse mundus clamavit. Siquidem omnis terra tremuit, et petrae scissae sunt, monumenta aperta sunt et multa corpora sanctorum qui dormieran non quidem statim neque ante illum, sed cum illo surrexerunt (Matth. XXVII). Nimirum illa virtus sanguinis eodem ictu quo terram concussit infernum quoque conturbavit; causa ejus omnem illum populum emundavit, secundum veritatem spiritus prophetici, qui de illo per Isaiam dixit: Si posuerit pro peccato animam suam, videbit semen longaevum, et voluntas Domini in manu ejus dirigetur. Pro eo quod laboravit anima ejus, videbit et saturabitur. In scientia sua justificabit ipse justus servos meos multos, et iniquitates eorum ipse portabit. Ideo dispertiam ei plurimos, et fortium dividet spolia, pro eo quod tradidit in morte animam suam, et cum sceleratis reputatus est (Isa. LIII). #### JUD. Si ita est, ut dicis, quid necesse est ut tu hodie in persona tua baptizatus sis? cum enim secundum assertionem tuam cunctos ille credentes in se tunc suo sanguine et aqua laverit quae ratio est, ut iterum laveris? Credas tantum et non baptizeris. ####  |