| #### CAPUT XXII. De sexto praecepto, et super adjiciendo consilio. |

| #### #### Non occides (Exod. XX). Praeceptum subauditione indiget, quatenus judex sive potestas, quae gladium portat, non praevaricari existimetur, cum illum occiderit qui jure occidendus erat, sive propinquus occisi, cum illum ex permissione legis vindicat. Itaque cum dicitur, non occides, subaudiendum est, accipiendo gladium qui tibi datus non est. Dominus enim, inquit, Christus: Qui acceperint gladium gladio peribunt (Matth. LXII), illo nimirum gladio de quo Psalmista: De gladio, inquit, maligno eripe me (Psal. CXLIII). Porro ultra hoc praeceptum perfectionis est consilium: Non resistere malo. Sed si quis, ait, te percusserit in dextram maxillam tuam, praebe illi et alteram (Matth. V). Item: Diligite inimicos vestros, benefacite his qui oderunt vos, ut sitis filii Patris vestri, qui in coelis est (Luc. VI). Nam quod dictum est: Diliges proximum tuum et odio habebis inimicum tuum (Lev. XIX). Itemque: Oculum pro oculo, et dentem pro dente (Exod. XXI), neque praeceptum, neque consilium est, sed tantummodo permissum. Caeterum vera et vere Christiana innocentia, in tantum abhorret sanguinem, ut non resistere malo, et inimicum quoque diligere tanquam praeceptum audiat et praedicet. ####  |