| #### Psalmus 31. |

| #### Sequitur ergo psalmus XXXI, eos omnes beatificans, quos ille sanguis et illa aqua per fidem contingit. ####
| #### “Beati, inquit, quorum remissae sunt iniquitates, et quorum tecta sunt peccata.” |
#### #### Psalmi hujus titulus hic est: ####
| #### “Huic David intellectus.” |
#### #### Et est sensus: Ejusmodi qualis est ille qui in hoc psalmo loquitur, attribuendus est intellectus, et is intelligens merito est dicendus. Nimirum talis erat, et tales nos esse volebat, cum ad Romanos scribens diceret Apostolus: ####
| #### “Ei vero qui non operatur, credenti autem in eum, qui justificat impium, reputatur fides ejus ad justitiam secundum propositum gratiae Dei, sicut et David dicit beatitudinem hominis, cui Deus accepto fert justitiam sine operibus. Beati quorum remissae sunt iniquitates (Rom. IV),” |
#### #### etc. Isti sunt justi, quondam impii, nunc autem per hanc fidem justificati, quibus hic psalmus in conclusione dicit: ####
| #### “Laetamini in Domino, et exsultate justi, et gloriamini omnes recti corde.” |
####  |