| #### CAPUT 16 |

| #### ####
| #### “Miserunt ergo sorores ejus ad eum dicentes: Domine, ecce quem amas infirmatur.” |
#### #### Ergo, inquit, quia fideles erant, et propter auditum verbi illius, familiares ejus esse coeperunt, fiducialiter miserunt ad eum. Nec rogaverunt ut veniret et sanaret languidum, sed tantum: ####
| #### “Domine, inquiunt, ecce quem amas infirmatur.” |
#### #### Amanti enim satis erat nuntiasse. ####
| #### “Audiens autem Jesus dixit eis: Infirmitas haec non est ad mortem, sed pro gloria Dei, ut glorificetur Filius Dei per eam [alias, eum]” |
#### #### Quid 269 est hoc, Fili Dei, potens et verax, manifestator, gloria Dei? quid est hoc, quod dixisti, ####
| #### “non est ad mortem?” |
#### #### Nonne languentis hujus infirmitas profectura est ad mortem? an quia mortuus tibi dormivit, id est, tam facile a te suscitari potuit quam facile hominem dormientem homo excitare consuevit? Attamen separatio corporis et animae mors quaedam est qua cum iste resoluturus esset, postmodum dixisti: ####
| #### “Lazarus mortuus est.” |
#### #### Quid ergo est: ####
| #### “Infirmitas haec non est ad mortem?” |
#### #### nisi quia finalis causa infirmitatis hujus ea non est, ut Lazarus moriatur? Tunc quippe infirmitas ad mortem est, quando propter mortem nihil quaeritur, et in ipsa morte finis constituitur. Hic autem per infirmitatem vel mortem, gloria Dei quaeritur, scilicet ut per eum, qui infirmatus moritur, Filius Dei resuscitando illum, glorificetur. Dei namque Filius Deus est, et ideo cum dixisset, ####
| #### “sed pro gloria Dei,” |
#### #### statim addidit, ####
| #### “ut glorificetur Filius Dei.” |
#### #### Vere igitur, inquit, infirmitas haec non est ad mortem, ####
| #### “sed pro gloria Dei;” |
#### ####
| #### “pro gloria, inquam, Dei,” |
#### #### id est, pro testificanda divinitate Filii Dei Exprobratur namque Filio Dei, diciturque, verbi gratia, ####
| #### “quia daemonium habet et insanit,” |
#### #### eo quod dixerit: ####
| #### “Venit hora quando omnes qui in monumentis sunt, audient vocem Filii Dei et procedent (Joan. V).” |
#### #### Ut ergo glorificetur, et insaniae non arguatur Filius Dei, oportet illum in hoc uno, qui nunc infirmatur, experimentum dare virtutis et veritatis suae, id est, ostendere in uno homine, quid vel quomodo facturus sit in universo hominum genere. ####  |