| #### CAPUT XXIV. Quod Judaeos ad ritum gentilem coegerit, additamentum fuisse in malum. |

| #### #### Sequuntur ea quae recte dicas additamentum eorum, quemadmodum ait: ####
| #### “Ipsi vero addiderunt in malum (Zach. I).” |
#### ####
| #### “Et scripsit rex Antiochus omni regno suo, ut esset omnis populus unus, et misit libros per manus nuntiorum in Hierusalem, et in omnes civitates Judae, ut sequerentur leges gentium terrae, et prohiberent holocausta et sacrificia et placationes fieri in templo Dei, et prohiberent celebrare Sabbatum et dies solemnes. Et jussit aedificari aras et templa et idola, et immolari carnes suillas, et pecora communia, et relinquere filios suos incircumcisos, et quicunque non fecissent secundum verbum regis Antiochi, morerentur. Et aedificavit abominandum idolum desolationis super altare Dei, et per universas civitates Judae in circuitu aedificaverunt aras, et ante januas domorum, et in plateis incendebant thura, et sacrificabant, et libros legis Dei combusserunt scindentes eos, et apud quemcunque inveniebantur libri testamenti Domini, et quicunque observabant legem Domini, secundum edictum regis trucidabant eum (I Mach. I).” |
#### #### Quis dubitet, quis discernere non queat totum hoc additum esse super iram Domini et Patris, servos aut filios suos non perdere, sed corripere volentis? ####
| #### “Ego enim, inquit, iratus sum parum (Zach. I),” |
#### #### scilicet visitando ####
| #### “in virga iniquitates eorum, et in verberibus peccata eorum (Psal. LXXXVIII).” |
#### ####
| #### “Ipsi vero addiderunt in malum,” |
#### #### videlicet ad hoc tendente diabolo agitatore illorum, ut misericordiam meam auferrent ab eis, et irritum facerent verbum promissionis, tollendo legem, auferendo testamentum et libros testamenti, et ipsam quoque gentem, ut dum non superesset gens, unde salus futura sperabatur, consequenter nec ipsa salus mundi Christus nasceretur. ####  |