| #### CAPUT V. Quomodo in Aaron vetus sacerdotium in figura novi sacerdotii Christi prius oleo, postea sanguine consecratum est. |

| #### ####
| #### “Cum, inquit, immolasset Moyses arietem secundum, in consecratione sacerdotum sumens de sanguine tetigit extremum auriculae Aaron, et pollicem manus ejus dexterae, similiter et pedis. Obtulit et filios Aaron. Cumque de sanguine arietis immolati tetigisset extremum auriculae dextrae, et pollicis manus ac pedis dextri, reliquum fudit super altare per circuitum.” |
#### #### Sacerdotium vetus, novi figura, primum oleo ac deinde sanguine consecratur, qui videlicet magnus coelestis veri tabernaculi pontifex, primum Spiritu sancto, deinde suo quoque sanguine sanctificatus est. De Spiritus sanctificatione Psalmista dicit: ####
| #### “Dilexisti justitiam, et odisti iniquitatem, propterea unxit te Deus, Deus tuus, oleo laetitiae prae consortibus tuis (Psal. XLIV).” |
#### #### De sanguinis sui sanctificatione in Evangelista Joanne continuo sanguinem fusurus dicit: ####
| #### “Et pro eis sanctifico me ipsum, ut sint et ipsi sanctificati in veritate (Joan. XVII).” |
#### #### Item in Luca: ####
| #### “Ego baptismo habeo baptizari, et quomodo coarctor usque dum perficiatur?” |
#### #### (Luc. XII.) Quomodo ergo sanguine sacerdos consecratur? ####
| #### “Sumens, inquit, de sanguine tetigit extremum auriculae dextrae et pollicis manus ejus dextrae, similiter et pedis.” |
#### #### Tactus sanguinis in extremo auriculae dextrae pontificis, acceptio est mandati, quod Pater dedit, vel obedientiae Christi Filii Dei, quemadmodum de illo Apostolus dicit: ####
| #### “Christus factus est pro nobis obediens patri usque ad mortem, mortem autem crucis (Phil. II).” |
#### #### Et ipse de semetipso in propheta dicit: ####
| #### “Dominus Deus aperuit mihi aurem, ego autem non contradico, retrorsum non abii (Isa. L).” |
#### #### Tactus sanguinis in extremo pollicis manus dextrae deductio est voluntatis paternae, ipso per Psalmistam dicente: ####
| #### “Tenuisti manum dexteram meam, et in voluntate tua deduxisti me (Psal. LXXVIII).” |
#### #### Tactus in extremo pollicis pedis dextri, quo finis est corporis, consummatio est ejusdem obedientiae. Psalmista in hoc dicente: ####
| #### “Ut intingatur pes tuus in sanguine (Psal. LXVII).” |
#### #### Similiter et filii Aaron sanguine signantur, ut videlicet exemplo Christi, apostoli quoque obaudiant, operentur, sive legitime pugnent, et perseverent usque in finem. ####
| #### “Adipem vero et caudam, omnemque pinguedinem quae operit intestina,” |
#### #### etc., quorum causas mysticas, quoniam aedem superius dictae sunt, nunc repetere superfluum duximus. Nam ####
| #### “quod septem, inquit, diebus finitur consecratio,” |
#### #### quid significet multis Scripturarum locis certum est, quia videlicet septem diebus omne praesentis saeculi tempus volvitur, quod octava, id est futurae resurrectionis tempore clauditur, quae in magno pontifice Christo jam impleta, in nobis autem implenda non dubitatur, quicunque tanquam filii Aaron toto consecrationis tempore, pro octava laboramus, de ostio tabernaculi totis septem diebus, id est de fide Ecclesiae Christi, toto isto tempore non exeuntes, et ####
| #### “die ac nocte,” |
#### #### id est, tam in prosperis quam in adversis, ####
| #### “custodias, Domine,” |
#### #### ne moriamur, secundum propositum vel ordinem nostrum, ####
| #### “custodientes.” |
#### ####  |