| #### CAPUT XVII. Quid mystice significet quod Helias in coelum levandus pallio suo Jordanis aquas percussit ac divisit, et quid quod Helisaeus qui tertio sedere permissus, sedere noluit, sed cum illo perseveranter ivit. |

| #### ####
| #### “Ierunt ergo ambo pariter, et quinquaginta viri de filiis prophetarum secuti sunt. Qui steterunt de contra longe. Illi autem stabant ambo super Jordanem. Tulitque Helias pallium suum, et involvit illud et percussit aquas, quae divisae sunt in utramque partem, et transierunt ambo per siccum.” |
#### #### Helisaeus tertio per concessionem dimissus ut sederet, noluit sedere, sed potius cum Helia pariter ire. Dixerat primo Helias: ####
| #### “Sede hic, quia Dominus misit me usque in Bethel.” |
#### #### Dixerat secundo: ####
| #### “Sede hic, quia Dominus misit me in Hierico.” |
#### #### Dixerat tertio: ####
| #### “Sede hic, quia Dominus misit me usque ad Jordanem.” |
#### #### Ille perstitit, et ad omnia haec unum eumdemque sermonem respondit: ####
| #### “Vivit Dominus, et vivit anima mea, quia non derelinquam te.” |
#### #### Plane hoc perseverantiae bono, beatos significat apostolos, qui suum Heliam, suum Deum et Dominum perseveranter sunt secuti, non contenti complesse praeceptum, nisi etiam proficiscerentur usque ad perficiendum consilium. Nempe quod ait Helias: ####
| #### “Sede hic,” |
#### #### non praecipiendo, sed permittendo dixit, quo videlicet ille permisso pro magistri amore noluit uti. Sic nimirum apostoli et apostolici viri, postquam impleverunt praecepta, verbi gratia: ####
| #### “Non occides, non moechaberis,” |
#### #### nec permissis, id est conjugio vel re familiari, pro amore Christi voluerunt uti. Propter quod dicit: ####
| #### “Vos estis qui permansistis mecum in tentationibus meis (Luc. XXII).” |
#### #### Igitur, inquit Scriptura, ####
| #### “ambo pariter ierunt, steteruntque super Jordanem.” |
#### #### Jordanem constat baptismi sacramentum significare. Porro baptismum ipsum in morte Christi manifestum est esse conditum. ####
| #### “Omnes enim quicunque baptizati sumus in Christo Jesu, in morte ipsius baptizati sumus (Rom. VI).” |
#### #### Igitur usque ad Jordanem venerunt usque ad passionis articulum, Dominum suum Christum apostoli secuti sunt. Et si metu perculsi, secundum corpus ad tempus fugerunt, mente tamen cum illo perstiterunt. ####
| #### “Tulit Helias pallium suum, et percussit aquas,” |
#### #### id est tradidit Christus corpus suum, et patefacto latere suo, per sanguinem et aquam decurrentem, salutares baptismi nobis consecravit aquas. ####
| #### “Divisae sunt aquae, et transierunt uterque per siccum.” |
#### #### Mors namque soluta est, et Christus resurrexit a mortuis, et apostoli per eamdem mortem redempti sunt. ####  |