| #### CAPUT 25 |

| #### #### CHRIST. De hac re pro minimo mihi est loqui tecum, quia sicut jam alibi dixi, praecepta hujusmodi, praecepta non bona sunt, et data maxime propter reatum vituli, sicut ipse apud Ezechielem, cum praemisisset: Et exacerbaverunt me, in praeceptis meis non ambulaverunt, et caetera usque, et post idola patrum suorum fuerunt oculi eorum (Ezech. XX), ita subjunxit: Ergo et ego dedi eis praecepta non bona, et judicia in quibus non vivent (ibid.). Mihi omnis creatura bona, et nihil rejiciendum, quod cum gratiarum actione percipitur (I Tim. IV). Nam ad Noe, et ad filios ejus, post diluvium, dixit Deus: Omnes pisces maris manui vestrae traditi sunt; et omne quod movetur et vivit, erit vobis in cibum. Quasi olera virentia tradidi vobis omnia, excepto quod carnem cum sanguine non comedetis (Gen. IX). #### JUD. Ergo si absque discretione, omnes pisces maris, ait Deus, manui vestrae traditi sunt, et omne quod movetur et vivit, erit vobis in cibum; quasi olera virentia tradidi vobis omnia; cur non etiam carnem comedis? cur non etiam ranam sive rubetam deglutis? ####  |