| #### Psalmus 75. |

| #### Finem omnium quem sperando metuimus et metuendo speramus, quinta jam recapitulatione psalmus LXXV intendit. ####
| #### “Notus, inquit, in Judaea Deus, in Israel magnum nomen ejus. Et factus est in pace locus ejus.” |
#### #### Ac deinceps: ####
| #### “De coelo auditum fecisti judicium; terra tremuit et quievit, cum exsurgeret in judicio Deus, ut salvos faceret omnes mansuetos terrae,” |
#### #### etc. ####
| #### “Fecisti,” |
#### #### prophetice dicit pro eo ut diceret facies, sed praeterito utitur pro futuro tempore. Sane in eo quod ait ####
| #### “de coelo auditum fecisti judicium, terra tremuit et quievit,” |
#### #### ingentis metus causa est, idem enim est ac si diceret: Terra, id est impii terrae amatores trement et quiescent, quia male operari desinent; compescet, enim illos Judex magnus, dicendo: ####
| #### “Ite, maledicti, in ignem aeternum, qui paratus est diabolo et angelis ejus (Matth. XXV).” |
#### #### In eo vero quod ait, ####
| #### “ut salvos faceret omnes mansuetos terrae,” |
#### #### plurimum mansuetorum armatur spes. Idem enim est ac si diceret: Exsurgens in judicio, mansuetos, qui peccata sua non defendunt, sed eleemosynis ea redimunt, salvabit, dicendo: ####
| #### “Venite, benedicti Patris mei, percipite regnum quod vobis paratum est ab origine mundi.” |
#### #### Titulus psalmi hujus talis est: ####
| #### “In finem in laudibus psalmus Asaph, canticum ad Assyrios.” |
#### #### Assyrius dirigens interpretatur, et hoc loco Judaeos significat qui se dirigunt, id est de genere Abraham, vel operibus legis inaniter extollunt, putantes hoc satis esse quod carnalis Judaea et carnalis Israel sunt. Contra horum extollentiam psalmus dicit, quia in illa quae vere Judaea est, notus est Deus, et in illo qui verus Israel est, magnum est nomen ejus. Judaea confessionem peccatorum. Israel, quod interpretatur videns Deum, sive directus cum Deo, certantem significat virum contra impetus vitiorum, de quali viro jam saepe dictum est. Porro quod sequitur: ####
| #### “Et factus est in pace locus ejus,” |
#### #### illum designat statum, de quo Apostolus: ####
| #### “Infelix, inquit, ego homo! quis me liberabit de corpore mortis hujus? Gratia Dei per Jesum Christum (Rom. VII).” |
#### #### Nam revera ibi confregit Deus potentias, arcum, scutum, et gladium, et bellum. |