| #### CAPUT 20 |

| #### ####
| #### “Haec ait, et post haec dicit eis: Lazarus amicus noster dormit, sed vado ut a somno excitem eum.” |
#### #### Post haec, inquit, quae dixerat ad corroborandos animos eorum ne formidarent in Judaeam ire iterum, causam dicit, propter quam etiam ire velint; ####
| #### “Lazarus, inquiens, amicus noster dormit.” |
#### #### Duplex namque illis est causa eundi, tum quia Lazarus amicus est qui dormit eo somno, a quo illum nemo excitare possit, nisi solus Christus Filius Dei, tum quia excitatio ejus magna est materia gloriae ejusdem Filii Dei Domini et magistri sui. Verum cum hoc Verbo quod est dormit, non edixerat magister differentiam vel qualitatem dormitionis. ####
| #### “Dixerunt ergo discipuli ejus: Domine, si dormit, salvus erit. Dixerat autem Jesus de morte ejus: Illi autem putaverunt quod de dormitione somni diceret.” |
#### #### Nondum tantum profecerant discipuli Domini, ut scirent regulariter et proprie loqui secundum disciplinam fidei. Nam ubi de fide resurrectionis agitur, melius dormitio quam mors de corporum depositione praedicatur, quamvis separatio animae a Deo, et separatio animae a corpore, recta et usitata aequivocatione mors dicatur. Nunc autem, ut jam dictum est, de resurrectione mortuorum agebatur, et in testimonium verbi, quod dixerat resurrectio et vita Christus Dei Filius, ####
| #### “quia omnes qui in monumentis sunt, audient vocem Filii Dei et procedent:” |
#### #### Lazarus erat resuscitandus. Bene ergo nunc uti maluit verbo, quo tam resolutio corporum quam dormitio somni recte possit aequivocari, qui tam facile 270 et nunc Lazarum, et innovissimo die omnes, qui in monumentis sunt, ipse suscitabit, quam facile tu comparem tuum profundo somno stertentem interdum excitare non possis. At illi, ut dictum est, nondum intelligentes: ####
| #### “Domine, inquiunt, si dormit, salvus erit.” |
#### #### Ac si dicerent: Dormitione languentis nihil est periculi, imo et spes est recuperandae sanitatis, atque ideo non est ratio ut propter excitandum illum periculo te inseras, ut iterum lapideris. ####
| #### “Cum enim, ut ait evangelista, diceret de morte ejus, illi putaverunt quod de dormitione somni diceret.” |
#### ####  |